pythainlp/thai-wiki-dataset-v3 huggingface dataset:
ตำนานสไปเดอร์วิก

ตำนานสไปเดอร์วิก (The Spiderwick Chronicles) ภาพยนตร์เข้าฉายครั้งแรกในประเทศไทยเมื่อวันที่ 13 มีนาคม พ.ศ. 2551 ความยาว 97 นาที 
== เนื้อเรื่องย่อ ==
จาเร็ดและไซม่อน(เฟรดดี้ ไฮร์มอร์) พี่ชายฝาแฝดของเขา และพี่สาวชื่อมัลลอรี่ (ซาร่าห์ โบลเจอร์) และแม่เฮเลน (แมรี่ หลุยส์-ปาร์กเกอร์) ทั้งสี่ชีวิตย้ายเข้าไปอยู่ในคฤหาสน์สไปเดอร์วิกที่แสนโดดเดี่ยว ซึ่งแต่เดิมเคยเป็นบ้านของอาร์เธอร์ สไปเดอร์วิก (เดวิด สเตร็ทแธร์น) ลุงทวดของพวกเขา และลูซินด้า (โจน พลาวไรต์) ป้าทวดของพวกเขา
จาเร็ดได้พบคัมภีร์แสนประหลาดชื่อว่า คู่มือเส้นทางสู่โลกมหัศจรรย์รอบตัวคุณโดยอาร์เธอร์ สไปเดอร์วิก เมื่อคัมภีร์ถูกเปิด มันได้ปลดปล่อยโลกรอบๆ บ้านของสไปเดอร์วิค ซึ่งเป็นที่อยู่ของสิ่งมีชีวิตที่ทั้งประหลาด มหัศจรรย์ และน่ากลัว ไม่ว่าจะเป็น ฮ็อบก็อบลินที่เจ้าเล่ห์แต่เป็นมิตรชื่อ ฮ็อกสควีล (เซธ โรเกน), ฝูงก็อบลินตัวอันตราย และเหล่านางฟ้าและนางไม้แสนสวยและลึกลับ มีเพียงผู้ที่มองผ่าน “ศิลาตาทิพย์” เท่านั้นที่จะมองเห็นสิ่งมีชีวิตเหล่านี้

แต่มัลกาแร็ธ (นิค โนลเต้) ยักษ์ที่ชั่วร้ายคือสิ่งที่เป็นภัยคุกคามที่ร้ายกาจที่สุด เด็กๆ เริ่มรู้ตัวว่าคัมภีร์คู่มือไม่ใช่แค่ผลงานที่เกิดจากจินตนาการของลุงทวดของพวกเขาเท่านั้น แต่มันคือกุญแจที่ไขไปสู่สิ่งมีชีวิตมหัศจรรย์ทุกตัวที่พวกเขาเผชิญหน้าอยู่ และยังมอบพลังวิเศษให้กับทุกคนที่เข้าใจในความลับของคัมภีร์ด้วย ส่วนมัลกาแร็ธก็ไม่ยอมหยุดเพื่อจะให้ได้คัมภีร์นั้นมา
== นักแสดง ==
== อ้างอิง ==
== ดูเพิ่ม ==
เว็บไซต์ทางการ 
Blu-Ray review 
Full production notes 
Parentalsite.com Review 
ภาพยนตร์ที่ออกฉายในปี พ.ศ. 2551
สหภาพประชาธิปไตยปาเลสไตน์

สหภาพประชาธิปไตยปาเลสไตน์ (Palestine Democratic Union; ภาษาอาหรับ: Al-Ittihad al-Dimuqrati al-Filastini) เป็นพรรคการเมืองขนาดเล็กในปาเลสไตน์ มีกิจกรรมอยู่ในองค์กรปลดปล่อยปาเลสไตน์และตัวแทนชาติปาเลสไตน์
== ภูมิหลัง ==
สหภาพประชาธิปไตยปาเลสไตน์ก่อตั้งเมื่อ พ.ศ. 2533 โดยแยกตัวออกมาจากแนวร่วมประชาธิปไตยเพื่อการปลดปล่อยปาเลสไตน์ โดยเป็นกำลังส่วนใหญ่ของแนวร่วมในเขตเวสต์แบงก์ สหภาพประชาธิปไตยปาเลสไตน์วางตัวเป็นกลางต่อปัญหาความขัดแย้งอิสราเอล-ปาเลสไตน์ มากกว่าแนวร่วมประชาธิปไตยเพื่อการปลดปล่อยปาเลสไตน์ที่นำโดยนาอีฟ ฮาวัตเมห์ ที่ดามัสกัส ซีเรีย และพยายามตั้งตัวเป็นกลุ่มการเมืองฝ่ายซ้ายในการเมืองปาเลสไตน์
== ความเชื่อและแนวคิด ==
คำขวัญของสหภาพประชาธิปไตยปาเลสไตน์คือ “อิสรภาพ เอกราช การกลับคืน ประชาธิปไตยและสังคมนิยม” กลุ่มนี้สนับสนุนการแก้ปัญหาแบบสองรัฐโดยยึดถือตามแนวชายแดนที่กำหนดเมื่อ พ.ศ. 2510 และเยรูซาเล็มตะวันออกเป็นเมืองหลวงของปาเลสไตน์ ผู้นำของกลุ่ม มัมดุห์ โนฟัล ลงนามสนับสนุนเพื่อยุติการใช้ระเบิดพลีชีพ พรรคเคยจัดการประชุมระดับชาติ 2 ครั้ง ครั้งแรกในเจริโคเมื่อ พ.ศ. 2538 และครั้งที่สองเมื่อ พ.ศ. 2543
== ผู้นำ ==
ยัสเซอร์ อับด์ ร็อบโบ เป็นผู้ก่อตั้งสหภาพประชาธิปไตยปาเลสไตน์ซึ่งต่อมาเป็นตัวแทนขององค์กรในการประชุมสุดยอดขององค์กรปลดปล่อยปาเลสไตน์ และทำหน้าที่เป็นที่ปรึกษาของยัสเซอร์ อาราฟัต ใน พ.ศ. 2545 พรรคได้มีการปรับรูปแบบที่เกิดจากความขัดแย้งภายใน นักกิจกรรมเพื่อเรียกร้องสิทธิสตรี ซาฮิรา กามัล ได้รับเลือกให้เป็นรัฐมนตรีในรัฐบาลของตัวแทนชาติปาเลสไตน์
== การมีส่วนร่วมในการเลือกตั้ง ==
สหภาพประชาธิปไตยปาเลสไตน์มีสมาชิก 21 คนในสภาแห่งชาติปาเลสไตน์ซึ่งเป็นรัฐสภาพลัดถิ่นของปาเลสไตน์ พวกเขาถูกเลือกในฐานะที่แยกตัวออกจากแนวร่วมประชาธิปไตยเพื่อการปลดปล่อยปาเลสไตน์ หรือเป็นส่วนหนึ่งขององค์กรปลดปล่อยปาเลสไตน์ในการเลือกตั้ง พ.ศ. 2531 จากนั้น ไม่ได้รับเลือกตั้งอีก
สหภาพประชาธิปไตยปาเลสไตน์เข้าร่วมการเลือกตั้งสภานิติบัญญัติปาเลสไตน์ใน พ.ศ. 2539 ได้รับการสนับสนุนจากกลุ่มฟาตะห์ และได้รับเลือกตั้ง 1 ที่นั่ง ในการเลือกตั้งสภานิติบัญญัติเมื่อเดือนมกราคม พ.ศ. 2549 สหภาพประชาธิปไตยปาเลสไตน์ส่งผู้สมัครลงแข่งขันร่วมกับแนวร่วมประชาธิปไตยเพื่อการปลดปล่อยปาเลสไตน์และพรรคประชาชนปาเลสไตน์ ซึ่งปรากฏว่าได้คะแนนเสียง 2.8% และได้ 2 ที่นั่งจาก 132 ที่นั่ง
== อ้างอิง ==
== แหล่งข้อมูลอื่น ==
FIDA - Palestinian Democratic Union  - เว็บไซต์ทางการ/
ขบวนการแบ่งแยกดินแดนปาเลสไตน์
พรรคการเมืองปาเลสไตน์
ภาษาม้งขาว

ภาษาม้งขาว หรือ ภาษาม้งเด๊อว (Hmong Daw) มีผู้พูดทั้งหมด 514,895 คน พบในจีน 232,700 คน (พ.ศ. 2547) ทางตะวันตกของกุ้ยโจว ทางใต้ของเสฉวนและยูนนาน พบในลาว 169,800 คน (พ.ศ. 2538) ทางภาคเหนือ พบในไทย 32,395 คน (พ.ศ. 2543) ในจังหวัดเพชรบูรณ์ ตาก แม่ฮ่องสอน เชียงราย น่าน พิษณุโลก เลย สุโขทัย กำแพงเพชร แพร่ พะเยา อุตรดิตถ์ ลำปาง ในเวียดนามพบทางภาคเหนือพบได้บ้างในจังหวัดทางภาคใต้ เช่น จังหวัดดั๊กลัก มีผู้พูดภาษานี้ในฝรั่งเศสและสหรัฐด้วย
เข้าใจกันได้กับภาษาม้งเขียว จัดอยู่ในตระกูลภาษาม้ง-เมี่ยน ภาษากลุ่มม้ง เป็นภาษาที่มีพยัญชนะมาก บางเสียงไม่มีในภาษาไทย ไม่มีเสียงตัวสะกด ไม่มีความต่างระหว่างสระเสียงสั้นกับสระเสียงยาว เสียงวรรณยุกต์ มี 8 เสียงคือ
เสียงต่ำ-ตก มีการกักเส้นเสียงตอนท้ายทำให้สระเสียงสั้นกว่าปกติ คล้ายเยงเอกกึ่งเสียงโทในภาษาไทย
เสียงต่ำ-ขึ้น คล้ายเสียงจัตวาในภาษาไทย
เสียงกลาง-ระดับ คล้ายเสียงสามัญในภาษาไทย
เสียงต่ำ-ระดับ คล้ายเสียงเอกในภาษาไทย
เสียงกลาง-ตก คล้ายเสียงโทในภาษาไทย แต่ต่ำกว่าและมีลมออกมามาก
เสียงสูง-ขึ้น คล้ายเสียงตรีในภาษาไทย
เสียงสูง-ตก คล้ายเสียงโทในภาษาไทย
เสียงกลาง-ขึ้น คล้ายเสียงจัตวาในภาษาไทย แต่เสียงเริ่มต้นสูงกว่า และเลื่อนขึ้นสูงกว่า เสียงนี้พบน้อย
== อ้างอิง ==
ศัพทานุกรมไทย-คำเมือง-ม้งขาว-กะเหรี่ยงสะกอ-มูเซอดำสำหรับแพทย์ ทันตแพทย์และสัตวแพทย์เพื่อการพัฒนุณภาพชีวิตของชาวชนบท. กทม. สำนักพิมพ์จุฬาลงกรณ์มหาวิทยาลัย. 2530
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ม้งขาว
ม้งขาว
ม้งขาว
ม้งขาว
ภาษาม้งเขียว

ภาษาม้งเขียว หรือ ภาษาม้งจั๊ว (Hmong Njua) ภาษาม้งตะวันตก มีผู้พูดทั้งหมด 1,290,600 คน พบในจีน 1,000,000 คน (พ.ศ. 2525) ซึ่งรวมชาวบูนูที่เป็นชนกลุ่มเย้าแต่พูดภาษานี้เป็นภาษาแม่ 29,000 คนเข้าไปด้วย  ในบริเวณกุ้ยโจว เสฉวน และยูนนาน พบในลาว 145,600 คน (พ.ศ. 2538)ทางภาคเหนือ พบในพม่า 10,000 คน (พ.ศ. 2530) พบในไทย 33,000 คน ในจังหวัดตาก น่าน เชียงใหม่ แม่ฮ่องสอน เพชรบูรณ์ เชียงราย พะเยา เลย สุโขทัย แพร่ กำแพงเพชร อุทัยธานี พบในเวียดนาม ทางภาคเหนือ พบได้บ้างในจังหวัดทางภาคใต้ เช่น จังหวัดดั๊กลัก มีผู้พูดภาษานี้ในฝรั่งเศสและสหรัฐด้วย
เข้าใจกันได้กับภาษาม้งขาว จัดอยู่ในตระกูลภาษาม้ง-เมี่ยน ภาษากลุ่มม้ง เรียงประโยคแบบประธาน-กรรม-กริยา มีวรรณยุกต์ 3 เสียง
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ม้งเขียว
ม้งเขียว
ม้งเขียว
ม้งเขียว
ม้งเขียว
นัมเบอส์

นัมเบอส์ (NUMB3ERS) เป็นละครชุดอเมริกันแนวดราม่า อาชญากรรม ออกอากาศทางช่องซีบีเอส ตั้งแต่วันที่ 23 มกราคม ค.ศ. 2005 ถึง 12 มีนาคม ค.ศ. 2010 ละครสร้างโดย นิโคลัส ฟาแลกชี และเชอริล ฮิวตัน เนื้อเรื่องเกี่ยวกับเจ้าหน้าที่พิเศษเอฟบีไอ ดอน เอปเพส (ร็อบ มอร์โรว์) และน้องชาย ชาร์ลี เอปเพส (เดวิด ครัมโฮลซ์) ช่วยดอนไขปริศนาอาชญากรรมให้กับเอฟบีไอ
== เนื้อเรื่อง ==
การดำเนินเรื่องผ่านชีวิตของสองพี่น้องตระกูลเอพส์ พี่ชายชื่อ ดอน (Don Eppes แสดงโดย Rob Morrow) เป็นเจ้าหน้าที่พิเศษเอฟบีไอ (FBI Special Agent) ร่วมมือกับเจ้าหน้าที่พิเศษคนอื่นๆ สืบสวนคลี่คลายคดีอาชญากรรม (ที่ไม่ธรรมดา) ใน Los Angeles โดยอาศัยความช่วยเหลือทางด้านคณิตศาสตร์ จากชาลีน้องชายอัจฉริยะของเขา (Charlie Eppes รับบทโดย David Krumholtz) ผู้เรียนจบเป็นโปรเฟซเซอร์ รับหน้าที่ให้คำปรึกษากับนาซาและเอฟบีไอ ตั้งแต่อายุยังน้อย และบางครั้งชาลีก็ได้คำแนะนำดีๆจาก อมิตา รามานุจัน (Amita Ramanujan รับบทโดย Navi Rawat) แฟนสาวนักคณิตศาสตร์ (ผู้เคยเป็นลูกศิษย์) ตลอดจนลารรี่ (Larry Fleinhardt แสดงโดย Peter MacNicol) เพื่อนนักฟิสิกส์และจักรวาลวิทยา ผู้อายุมากกว่า และเคยเป็นอาจารย์ที่ปรึกษาของชาลี
นอกจากนี้เรื่องราวยังสะท้อนถึงความสัมพันธ์ ระหว่างพี่น้องตระกูลเอพส์ กับบิดา อลัน เอพส์ (Alan Eppes รับบทโดย Judd Hirsch) ผู้เพิ่งเกษียณจากการเป็นนักวางผังเมืองแอลเอ ชีวิตการทำงานของดอน เจ้าหน้าที่พิเศษเอฟบีไอผู้คอยรับความช่วยเหลือจากน้องชาย ชีวิตอาจารย์ในมหาวิทยาลัยของชาลี ที่เรียนจบตั้งแต่อายุน้อย และต้องรับทั้งงานสอน งานให้คำปรึกษาจนแทบไม่มีเวลาสำหรับเข้าสังคม
รายการโทรทัศน์ภาษาอังกฤษ
ภาพยนตร์ชุดทางโทรทัศน์อเมริกัน
รายการโทรทัศน์ช่องซีบีเอส
นาดียา กอเมอเนช

นาดียา เอเลนา กอเมอเนช คอนเนอร์ (เกิดวันที่ 12 พฤศจิกายน ค.ศ. 1961) รู้จักกันโดยอาชีพว่า นาดียา กอเมอเนช (Nadia Comăneci, ) เป็นนักยิมนาสติกที่เกษียณชาวโรมาเนียที่ชนะรางวัลเหรียญทองโอลิมปิกมาแล้ว 5 ครั้ง ใน ค.ศ. 1976 กอเมอเนชตอนอายุ 14 ปี เป็นนักยิมนาสติกคนแรกที่ได้คะแนนเต็ม 10.0 ในงานโอลิมปิก
กอเมอเนชกลายเป็นหนึ่งในนักยิมนาสติกที่เป็นที่รู้จักมากที่สุดในโลกและถูกกล่าวถึงเป็นผู้ที่ทำให้กีฬานี้โด่งดังไปทั่วโลก ใน ค.ศ. 2000 สถาบันลอริอุสเวิลด์สปอตส์อะวอดส์จัดให้เธอเป็นหนึ่งในนักกีฬาประจำคริสต์ศตวรรษที่ 20
== อ้างอิง ==
=== ข้อมูลที่อ้างอิง ===
==อ่านเพิ่ม==
Kerr, Roslyn. " The Impact of Nadia Comaneci on the Sport of Women's Artistic Gymnastics." Sporting Traditions, Australian Society for Sports History. November 2006:87–102.
== แหล่งข้อมูลอื่น ==
Voices of Oklahoma interview with Bart Conner. First person interview conducted on February 28, 2013, with Bart Conner, husband of Nadia Comăneci.
คลิปวิดีโอ:
Nadia Comăneci makes history at the Montreal 1976 Olympics – The Olympic Channel, 2010
Nadia Comăneci – First Olympics Perfect 10 (Uneven Bars)- Montreal 1976 Olympics – The Olympic Channel, 2015
Nadia Comăneci – Selections from all of her routines – Montreal 1976 Olympics (overview) – The Olympic Channel, 2012
The Adorable Way This Olympic Couple First Met | Where Are They Now | Oprah Winfrey Network – Oprah Winfrey Network (U.S. TV channel), 2016
Nadia Comaneci & Bart Conner Commentate on Their Perfect Olympic Routines | Take the Mic – The Olympic Channel, 2016
Nadia Comaneci and Bart Conner, 11 Olympic Medals in this Olympic Family – The Olympic Channel, 2016
นักกีฬาชาวโรมาเนีย
นักยิมนาสติก
ชาวอเมริกันเชื้อสายโรมาเนีย
นักกีฬาเหรียญทองโอลิมปิก
นักยิมนาสติกสากลหญิงชาวโรมาเนีย
ผู้เข้าแข่งขันโอลิมปิกฤดูร้อน 1976
บุคคลจากเทศมณฑลบาเกิว
คีตาญชลี

คีตาญชลี (Gitanjali; গীতাঞ্জলি)  มีความหมายว่า "song offerings" หรือ "prayer offering of song"  เป็นกวีนิพนธ์ภาษาอังกฤษ จำนวน 103 บท ของรพินทรนาถ ฐากุร  ซึ่งแปลจากต้นฉบับภาษาเบงกอล  ก่อนที่ท่านจะเดินทางมาประเทศอังกฤษในปี ค.ศ. 1912   ต้นฉบับตีพิมพ์เป็นครั้งแรกในปี ค.ศ. 1913 เขียนบทนำโดย ดับเบิลยู. บี. ยีตส์ และได้รับความนิยมอย่างสูง  ทำให้ท่านได้รับรางวัลโนเบลสาขาวรรณกรรม ในปีนั้น (พ.ศ. 2456)  นับเป็นชาวเอเชียคนแรก และคนแรกที่ไม่ได้เป็นชาวยุโรป ที่ได้รับรางวัลโนเบล
คีตาญชลี ได้รับการแปลเป็นภาษาไทยโดย กรุณา กุศลาศัย ตีพิมพ์ครั้งแรกในปี พ.ศ. 2512
== แหล่งข้อมูลอื่น ==
คีตาญชลี พร้อมภาพประกอบ  
== อ้างอิง ==
รพินทรนาถ ฐากุร
หญ้ามิสแคนทัส

หญ้ามิสแคนทัส (ชื่อสกุลทางวิทยาศาสตร์ Miscanthus) เป็น สกุล (genus) ของหญ้าพืชหลายปี ประมาณ 15 ชนิด มีถิ่นกำเนิดในถิ่นกึ่งโซนร้อนของแอฟริกาและเอเซียใต้ โดยมีหญ้ามิสแคนทัสชนิดไซเนนซิส หรือ "หญ้าซูซูกิ" (M. sinensis) ชนิดเดียวที่สามารถขึ้นเหนือขึ้นไปได้ในเขตอบอุ่นของเอเชียตะวันออก
ชนิดที่เลือก
Miscanthus floridulus
หญ้ามิสแคนทัสช้าง (Miscanthus giganteus)
Miscanthus sacchariflorus (หญ้าเงินอามิยูร์)
หญ้ามิสแคนทัสซูซูกิ (Miscanthus sinensis)
Miscanthus tinctorius
Miscanthus transmorrisonensis
==การใช้งาน==
=== หญ้ามิสแคนทัสช้าง (M. giganteus) ===
ดูบทความหลักที่ หญ้ามิสแคนทัสช้าง
เป็นหญ้าพันธุ์ผสมเป็นหมัน (sterile hybrid) ระหว่าง M. sinensis และ M. sacchariflorus หญ้ามิสแคนทัสช้าง (Miscanthus giganteus) หรือ "E-grass" ได้ถูกนำมาทดลองเป็นเชื้อเพลิงชีวภาพในยุโรปมาตั้งแต่ต้นคริสต์ศตวรรษ 1980 (ตั้งแต่ประมาณ พ.ศ. 2525) หญ้าชนิดนี้สามารถขึ้นได้สูงกว่า 3.50 เมตร และมีน้ำหนักแห้งในฤดูเก็บเกี่ยวมากถึง 10 ตัน/เอเคอร์ หรือ 4 ตัน/ไร่ บางครั้งมีการเรียกหญ้าชนิดนี้ว่า "หญ้าช้าง" (Elephant Grass) ซึ่งไปสับสนกับหญ้าแอฟริกา (Pennisetum purpureum) ซึ่งเรียกว่า "หญ้าช้าง" เช่นกัน
ด้วยการเจริญเติบโตที่รวดเร็ว มีส่วนประกอบแร่ธาตุที่น้อยและมีชีวมวลที่สูงของหญ้ามิสแคนทัสช้างนี้ทำให้มักกลายเป็นตัวเลือกที่นิยมมาใช้ผลิตเชื้อเพลิงชีวภาพ หลังการเก็บเกี่ยวแล้ว ยังสามารถนำส่วนที่เหลือมาใช้เป็นเชื้อเพลิงสำหรับการทำความร้อนและต้มไอน้ำสำหรับเทอไบน์ผลิตไฟฟ้าได้ด้วย ผลการปลดปล่อย CO2 มีค่าเท่ากับปริมาณของ CO2 ที่ต้นหญ้าดูดจากบรรยากาศมาใช้ในช่วงการเจริญเติบโต ดังนั้นจึงนับได้ว่าหญ้ามิสแคนทัสข้างเป็นกลางในกระบวนการแก๊สเรือนกระจกโดยไม่นับการปลดปล่อย CO2 จากเชื้อเพลิงซากดึกดำบรรพ์ที่อาจเกิดขึ้นในช่วงการปลูก การให้ปุ๋ยหรือการเก็บเกี่ยว รวมทั้งการขนส่งถึงจุดการใช้งาน เมื่อนำมาผสมกับถ่านหินในอัตรา 50%-50% ก็สามารถใช้ได้ในโรงไฟฟ้าถ่านหินที่มีอยู่เดิมได้เลยโดยไม่ต้องทำอะไรเพิ่ม
=== หญ้ามิสแคนทัสซูซูกิ (M. sinensis) ===
หญ้ามิสแคนทัสซูซูกิเป็นพืชทางการค้าสำหรับปลูกเป็นไม้ประดับ มีชื่อเรียกในประเทศญี่ป่นว่า "หญ้าซูซูกิ" (すすき) ซึ่งนิยมปลูกเป็นต้นไม้สัญญลักษณ์ในช่วงปลายฤดูร้อน ได้มีการกล่าวถึงไว้ในกวีนิพนธ์เก่าแก่ของญี่ปุ่น (เล่มที่ 8 พ.ศ. 2018) ว่าเป็นพืช 1 ใน 7 ของสมุนไพรฤดูใบไม้ร่วง  (akinonanankusa) รวมทั้งการใช้เป็นเดือนที่ 8 ในไพ่ฮานาฟูดะ (hanafuda) ซึ่งเป็นไพ่โบราณของญี่ปุ่น นอกจากนี้หญ้าซูซูกิยังมีคุณสมบัติในการใช้ทำเยื่อสำหรับทำกระดาษได้เป็นอย่างดีอีกด้วย
==อ้างอิง==
==แหล่งข้อมูลอื่น==
Miscanthus 
Miscanthus as energy source (German)
Miscanthus x giganteus - as an energy crop - Miscanthus Research at the University of Illinois
หญ้า
พืชพลังงานทดแทน
คีตาญชลี (แก้ความกำกวม)

คีตาญชลี สามารถหมายถึง
คีตาญชลี (Gitanjali; গীতাঞ্জলি) กวีนิพนธ์ภาษาอังกฤษของ รพินทรนาถ ฐากูร ซึ่งทำให้ท่านได้รับรางวัลโนเบลสาขาวรรณกรรม ในปี พ.ศ. 2456
คีตาญชลี (วงดนตรี) วงดนตรีเพื่อชีวิตสัญชาติไทย
คีตาญชลี (นามปากกา)
คูล (เสิร์ชเอนจิน)

คูล (Cuil) เป็นเสิร์ชเอนจินที่จัดเรียงหน้าเว็บตามเนื้อหาและแสดงผลการค้นหาค่อนข้างละเอียดกว่าปกติ และหลาย ๆ ครั้งก็แสดงพร้อมรูปเล็ก ๆ คูลอ้างว่ามีดัชนีข้อมูลมากกว่าเสิร์ชเอนจินใด ๆ ด้วยจำนวน 120,000 ล้านหน้าเว็บ เปิดให้บริการเมื่อ 28 กรกฎาคม พ.ศ. 2551
== อ้างอิง ==
== แหล่งข้อมูลอื่น ==
หน้าแรก Cuil 
เสิร์ชเอนจิน
เพื่อนกันเฉพาะวันพระ

ภาพยนตร์เรื่อง เพื่อนกันเฉพาะวันพระ หรือชื่อในภาษาอังกฤษว่า  Ghost College Of Fine Arts เคยออกฉายเมื่อวันที่ 10 เมษายน พ.ศ. 2551 จัดจำหน่ายโดย  โมโน ฟิลม์ ทำรายได้รวม 2.1 ล้านบาท ซึ่งดูได้แต่เยาวชนอายุต่ำกว่า 15 ปี ไม่ควรชมตามลำพัง มีเนื้อหาที่น่ากลัวสยองขวัญ และคำหยาบคายเพียงเล็กน้อย
==นักแสดง==
เจนสุดา ปานโต รับบทเป็น  อังคณา
ธนา สุทธิกมล รับบทเป็น ไตรรงค์
คชาภา ตันเจริญ รับบทเป็น ฟุ้ง
ชวลิต ศรีมั่นคงธรรม รับบทเป็น เปี๊ยก
อังศุมา สภารักษ์ปัญญา รับบทเป็น ลัดดา
ปานพิมพ์ เตชะธนชัยพัฒน์ รับบทเป็น ผกามาศ
== อ้างอิง ==
==แหล่งข้อมูลอื่น==
เว็บไซต์ทางการ
ข้อมูลภาพยนตร์ไทยเรื่องเพื่อนกันเฉพาะวันพระ
ภาพยนตร์ไทย
ภาพยนตร์ที่ออกฉายในปี พ.ศ. 2551
บูลม่า

บูลม่า มีบทบาทมากในสมัย "ซุน โกคู" เป็นเด็ก เป็นผู้ประดิษฐ์ดราก้อนเรด้าร์ เครื่องมือที่ใช้ค้นหาดราก้อนบอล และได้ออกค้นหาดราก้อนบอลจนไปพบ "ซุน โกคู" สมัยเด็กที่มีดราก้อนบอลอยู่หนึ่งลูก และได้เห็นความสามารถด้านต่อสู้ของซุน โกคู จึงได้หลอกใช้ให้ค้นหาดราก้อนบอลลูกอื่น ๆ
==ครอบครัว==
เบจิต้า (สามี)
ทรังคซ์ (ลูกชาย)
บรา (ลูกสาว)
ไทต์ (พี่สาว)
ตัวละครในดราก้อนบอล
ตัวละครมนุษย์เคลื่อนไหว
ตัวละครที่เป็นไซด์คิก
ตัวละครที่ถูกชุบชีวิต
ตัวละครที่เป็นวิศวกรเครื่องกล
ตัวละครที่เป็นวิศวกรไฟฟ้า
ตัวละครที่เป็นวิศวกรอิเล็กทรอนิกส์
ตัวละครที่เป็นวิศวกรการบินและอวกาศยาน
ตัวละครหญิงในอนิเมะและมังงะ
ตัวละครวัยทีนในอนิเมะและมังงะ
Llista de personatges de Bola de Drac#B
List of Dragon Ball characters#Bulma
Lista postaci występujących w Dragon Ball#Bulma
โรเจอร์ แรบบิท ตูนพิลึกโลก

ฮูเฟรมด์โรเจอร์แรบบิท เป็นภาพยนตร์การ์ตูนสหรัฐอเมริกา เป็นการรวบรวการ์ตูนทั้ง ดิสนีย์ และ ลูนีย์ ทูนส์ เป็นภาพยนตร์ประเภท ตลก/ผจญภัย ออกฉายในปี ค.ศ. 1988 กำกับโดย Robert Zemeckis และ Richard Williams
== นักแสดง ==
=== นักแสดงแบบมนุษย์ ===
{|class="wikitable"
|-
!นักแสดง
!ตัวละคร
|-
|Bob Hoskins || Eddie Valiant
|-
|Christopher Lloyd || Judge Doom
|-
|Joanna Cassidy || Dolores
|-
|Alan Tilvern || R.K. Maroon
|-
|Stubby Kaye || Marvin Acme
|-
|Richard LeParmentier || Lt. Santino
|-
|Richard Ridings || Angelo
|-
|Joel Silver || Director Raoul J. Raoul
|-
|Eugene Guirterrez || Teddy Valiant
|-
|Betsy Brantley || Jessica's Performance Model
|-
|Paul Springer || Augie
|-
|Edwin Craig || Arthritic Cowboy
|-
|Lindsay Holiday || Soldier
|-
|Mike Edmonds || Stretch
|-
|Morgan Deare || Editor
|-
|Danny Capri || Kid #1
|-
|Christopher Hollosy || Kid #2
|-
|John-Paul Sipla || Kid #3
|-
|Joel Cutrara || Forensic #1
|-
|Billy J. Mitchell || Forensic #2
|-
|Eric B. Sindon || Mailman
|-
|Ed Herlihy || Newscaster
|-
|James O'Connell || Conductor
|-
|Christine Hewett || Ink and Paint Club Patron (uncredited)
|-
|Kit Hillier || Ink and Paint Club Patron (uncredited)
|-
|Derek Lyons || Drunk in Bar (uncredited)
|-
|Ken Ralston || Judge Doom when he runs away in Toontown (uncredited)
|}
== ดูเพิ่ม ==
Disney's official site for this film 
Filmsite.org - Who Framed Roger Rabbit
Roger Rabbit Fan Club at deviantART
ภาพยนตร์โดยแอมบลินเอ็นเตอร์เทนเมนต์
ภาพยนตร์เทคนิคพิเศษยอดเยี่ยม รางวัลออสการ์
ภาพยนตร์ที่ออกฉายในปี พ.ศ. 2531
ภาพยนตร์ที่มีฉากในลอสแอนเจลิส
ภาพยนตร์อเมริกัน
ภาพยนตร์ที่กำกับโดย โรเบิร์ต เซเมกคิส
ภาพยนตร์แอนิเมชันของดิสนีย์
ภาพยนตร์อนุรักษ์หอทะเบียนภาพยนตร์แห่งชาติสหรัฐ
เหยา หมิง

เหยา หมิง  เกิดเมื่อวันที่ 12 กันยายน ค.ศ. 1980 เป็นนักบาสเกตบอลอาชีพชาวจีน เล่นให้กับทีมฮิวสตัน รอกเก็ตส์ ในเอ็นบีเอ เขายังเป็นนักกีฬาที่สูงที่สุดในเกมรวมดาราเอ็นบีเอ ด้วยความสูง 7 ฟุต 6 นิ้ว (229 ซม.)ปัจจุบันดำรงตำแหน่งประธานสหพันธ์บาสเกตบอลจีน
เหยา เกิดในเซี่ยงไฮ้ ประเทศจีน เริ่มเล่นให้กับ Shanghai Sharks  เมื่อตอนวัยรุ่น และเล่นให้กับ Chinese Basketball Association (CBA) เป็นเวลา 5 ปี และได้เป็นแชมป์ในปีสุดท้าย เขาเริ่มเข้าใน NBA Draft ในปี 2002  หลังจากนั้นได้มีการต่อรองกับ CBA และ Sharks จนได้เป็นส่วนหนึ่งในฮิวสตัน รอกเก็ตส์ เขาได้รับตำแหน่งเป็นเซ็นเตอร์ จนได้รางวัลผู้เล่นดาวรุ่งในปี 2002 และติดทีมรวมดาราในปี 2003-2004
เหยาจบปริญญาเอก มหาวิทยาลัยฮ่องกง
เหยาแต่งงานกับเย้ ลี้ อดีตนักบาสเกตบอลทีมชาติจีน เขายังเป็นนักกีฬาที่มีชื่อเสียงที่สุดคนหนึ่งในจีน มีสินค้าสนับสนุนเขาหลายบริษัท และเป็นคนดังที่รวยที่สุดในจีน 5 ปีติดต่อกัน ชีวิตในเอ็นบีเอของเขายังถูกสร้างให้เป็นหนังสารคดีที่ชื่อว่า Yao: A Life in Two Worlds
== อ้างอิง ==
== แหล่งข้อมูลอื่น ==
เบ้าหลอมเหยาหมิง โดย ผู้จัดการออนไลน์ 1 เมษายน 2551 11:48 น
เครือข่ายคนรักเหยาหมิง และชอบเล่นบาส 
รวมคลิปบาสเก็ตบอล 
นักบาสเกตบอลชาวจีน
บุคคลจากเซี่ยงไฮ้
ชาวจีนในสหรัฐ
ผู้เล่นฮิวสตันรอกเก็ตส์
หญ้ามิสแคนทัสช้าง

หญ้ามิสแคนทัสช้าง (Miscanthus giganteus) เป็นหญ้ามิสแคนทัสชนิดพืชหลายฤดูชนิดหนึ่ง (perennial grass) ขนาดใหญ่ (ที่สามารถสูงได้ถึง 4 เมตร) ที่นำมาใช้ในการผลิตเชื้อเพลิงชีวภาพ ปัจจุบันมีการผลิตเชิงการค้าในสหราชอาณาจักรซึ่งกำลังเป็นที่ต้องการของตลาดที่เพิ่มกำลังเพิ่มอย่างรวดเร็ว นอกจากการใช้เป็นเชื้อเพลิงสำหรับผลิตไฟฟ้าและความร้อนที่มีราคาประหยัดแล้ว หญ้ามิสแคนทัสช้างยังเป็นพืชที่เป็นมิตรต่อสิ่งแวดล้อมอีกด้วย ด้วยระบบรากที่มีขนาดใหญ่มันจึงสามารถหาอาหารได้ดีกว่า นอกจากนี้ลำต้นส่วนล่างที่สูงยังใช้เป็นที่อยู่อาศัยของสัตว์ต่างๆ ตามธรรมชาติได้ดีด้วย การให้ผลผลิตต่อไร่ที่สูงและไม่ต้องการการดูแลมาก หญ้ามิสแคนทัสช้างจึงมีความเหมาะสมมากในการเก็บกักคาร์บอนและใช้ในการสร้างดิน
== การใช้งาน ==
การวิจัยเชิงทดลองที่ทำในสหรัฐฯ และไอร์แลนด์กำลังก้าวหน้าไปได้ดีมากในการใช้หญ้ามิสแคนทัสช้างเป็นแหล่งชีวมวลสำหรับผลิตพลังงานทั้งเพื่อการเผาโดยตรงและเพื่อผลิตแอลกอฮอล์จากเซลลูโลส หรือเป็นเชื้อเพลิงชีวภาพชนิดอื่น
==แหล่งข้อมูลอื่น==
งานวิจัยหญ้ามิสแคนทัสในอิลลินอยส์ - You Tube
Grass is greener in biofuel future
Miscanthus  Crops pictures  เครือข่ายพันธมิตรยุโรป REGIX
John Amos Enegy Ltd Biomass Agents - ความร้อนและไฟฟ้า
Bical Energy - ความร้อนและไฟฟ้า
หญ้ามิสแคนทัส 
Miscanthus as energy source (เยอรมัน)
Miscanthus x giganteus - as an energy crop - งานวิจัยหญ้มิสแคนทัสที่มหาวิทยาลัยอิลลินอยส์
Miscanthus - GEGA National Standards Ireland  - หญ้ามิสแคนทัส - GEGA มาตรฐานแห่งชาติ ไอร์แลนด์
หญ้า
พืชพลังงานทดแทน
มานิตย์ จิตต์จันทร์กลับ

มานิตย์ จิตต์จันทร์กลับ แกนนำและที่ปรึกษาแนวร่วมประชาธิปไตยต่อต้านเผด็จการแห่งชาติ (นปช.) สมาชิกสภาผู้แทนราษฎร ระบบสัดส่วน พรรคพลังประชาชน และอดีตอธิบดีผู้พิพากษาศาลอาญา
มานิตย์ เกิดวันที่ 24 มิถุนายน พ.ศ. 2481 จบการศึกษาปริญญาตรี นิติศาสตร์บัณฑิต มหาวิทยาลัยธรรมศาสตร์ และ วุฒิเนติบัณฑิตไทย เคยดำรงตำแหน่งอธิบดีผู้พิพากษาศาลอาญา และผู้พิพากษาหัวหน้าคณะในศาลฎีกา ต่อมาในกรณีวิกฤตตุลาการในปี พ.ศ. 2535 มานิตย์ถูกปลดจากตำแหน่งอธิบดีผู้พิพากษาศาลอาญา ภายหลังได้รับการอภัยโทษ และกลับเข้ารับราชการ หลังจากเกษียณอายุแล้ว ยังดำรงตำแหน่งเป็นผู้พิพากษาพิเศษ และที่ปรึกษากฎหมายพรรคไทยรักไทย
ในปี พ.ศ. 2549 มานิตย์ ได้มีบทบาทในการวิพากษ์วิจารณ์การทำงานของศาล ในคดีของคณะกรรมการการเลือกตั้ง (กกต.) ชุด พลเอก วาสนา เพิ่มลาภ และในปี พ.ศ. 2550 มานิตย์ได้วิพากษ์วิจารณ์การทำงานของตุลาการรัฐธรรมนูญ ในการตัดสินคดียุบพรรคไทยรักไทย หลังจากนั้น มานิตย์ ได้เข้าเป็นแกนนำกลุ่มแนวร่วมประชาธิปไตยต่อต้านเผด็จการแห่งชาติ (นปช.) เพื่อต่อต้านการรัฐประหารของ คปค.
ต่อมาในปี พ.ศ. 2551 สมัคร สุนทรเวช อดีตนายกรัฐมนตรี ตัดสินใจลาออกจากตำแหน่งสมาชิกสภาผู้แทนราษฎร แบบสัดส่วน มานิตย์จึงเลื่อนขึ้นไปดำรงตำแหน่งแทนสมัคร
ในปี พ.ศ. 2554 ได้รับตำแหน่งที่ปรึกษารัฐมนตรีว่าการกระทรวงวิทยาศาสตร์และเทคโนโลยีในรัฐบาลของ ยิ่งลักษณ์ ชินวัตร
== ประวัติการทำงาน ==
อดีตอธิบดีผู้พิพากษาศาลอาญา
อดีตผู้พิพากษาหัวหน้าคณะในศาลฎีกา
ข้าราชการตุลาการศาลยุติธรรม
ที่ปรึกษารัฐมนตรีว่าการกระทรวงวิทยาศาสตร์และเทคโนโลยี
== เครื่องราชอิสริยาภรณ์ ==
== อ้างอิง ==
9 แกนนำ นปก.คอตกเรียงแถวเข้ากรงขัง 
มานิตย์ จิตต์จันทร์กลับ
มานิตย์ จิตต์จันทร์กลับ
“มานิตย์ จิตต์จันทร์กลับ” อดีตตุลาการหรือ “ทนายหน้าพรรค”
ผู้พิพากษาไทย
ข้าราชการฝ่ายตุลาการชาวไทย
สามัญสมาชิกเนติบัณฑิตยสภา
นักเคลื่อนไหวชาวไทย
นักการเมืองไทย
สมาชิกสภาผู้แทนราษฎรไทยแบบสัดส่วน
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
พรรคพลัง
แนวร่วมประชาธิปไตยต่อต้านเผด็จการแห่งชาติ
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
พระเจ้าบรมวงศ์เธอ กรมพระพิทักษเทเวศร์

พระเจ้าบรมวงศ์เธอ กรมพระพิทักษเทเวศร์ (18 เมษายน พ.ศ. 2341 – 16 เมษายน พ.ศ. 2406) มีพระนามเดิมว่า พระองค์เจ้ากุญชร เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาศิลา เมื่อวันพุธ เดือน 6 ขึ้น 4 ค่ำ ปีมะเมีย สัมฤทธิศก จุลศักราช 1160 ตรงกับวันที่ 18 เมษายน พ.ศ. 2341 เป็นต้นราชสกุลกุญชร
พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น กรมหมื่นพิทักษเทเวศร์ และโปรดให้ทรงว่ากรมม้า
ในวันที่ 25 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้เลื่อนกรมขึ้นเป็น กรมพระพิทักษเทเวศร์ นเรศรราชรวิวงศ์ อิศวรพงศพิพัฒนศักดิ อุดมอรรควรยศ วงศประนตนาถนเรนทร์ พาหเนนทรบพิตร และโปรดเกล้าฯ ให้กำกับกรมคชบาลเพิ่มอีกกรมหนึ่ง
พระองค์สิ้นพระชนม์ในสมัยรัชกาลที่ 4 เมื่อวันพฤหัสบดี เดือน 5 แรม 13 ค่ำ ปีกุน เบญจศก จุลศักราช 1225 ตรงกับวันที่ 16 เมษายน พ.ศ. 2406 สิริพระชันษา 65 ปี
== พระโอรส-พระธิดา ==
หม่อมเจ้าหญิงลม้าย
หม่อมเจ้าหญิงลมุน (สิ้นชีพิตักษัย 26 มิถุนายน พ.ศ. 2430)
หม่อมเจ้าหญิงกลาง
หม่อมเจ้าหญิงเล็ก
หม่อมเจ้าชาย(ไม่ปรากฏพระนาม)
หม่อมเจ้าชาย(ไม่ปรากฏพระนาม)
หม่อมเจ้าหญิง(ไม่ปรากฏพระนาม)
หม่อมเจ้าชาย(ไม่ปรากฏพระนาม)
หม่อมเจ้าชาย(ไม่ปรากฏพระนาม)
หม่อมเจ้าสิงหนาถ ในสมัยรัชกาลที่ 5 ได้รับสถาปนาขึ้นเป็นพระวรวงศ์เธอ พระองค์เจ้าสิงหนาทราชดุรงค์ฤทธิ์ (28 กรกฎาคม พ.ศ. 2369 – 6 มกราคม พ.ศ. 2423)
หม่อมเจ้าหญิงลไม (พ.ศ. 2372 – 14 กุมภาพันธ์ พ.ศ. 2401)
หม่อมเจ้าหญิงสถิตย์ (สิ้นชีพิตักษัย 27 กุมภาพันธ์ พ.ศ. 2452; พระราชทานเพลิง ณ วัดสระเกศเมื่อวันที่ 3 กุมภาพันธ์ พ.ศ. 2457)
หม่อมเจ้าหญิงฉวี (สิ้นชีพิตักษัย 8 มกราคม พ.ศ. 2450; พระราชทานเพลิง ณ วัดสระเกศ เมื่อวันที่ 3 กุมภาพันธ์ พ.ศ. 2457)
หม่อมเจ้าหญิงนารี
หม่อมเจ้าหญิงละไม
หม่อมเจ้าหญิงละมุล
หม่อมเจ้าหญิงพริ้ง
หม่อมเจ้าชายภาณุมาศ ท.จ.,ต.ม. (พ.ศ. 2384 – 27 พฤศจิกายน พ.ศ. 2432; ได้รับพระราชทานโกศไม้สิบสอง พระราชทานเพลิง ณ วัดสระเกศ เมื่อวันที่ 24 พฤศจิกายน พ.ศ. 2441) สมรสกับหม่อมกลิ่น (สกุลเดิม คชเสนี)
หม่อมเจ้าทรงทัด (พ.ศ. 2392 – 7 ธันวาคม พ.ศ. 2432; พระราชทานเพลิง ณ วัดสระเกศ เมื่อวันที่ 24 มีนาคม พ.ศ. 2435)
หม่อมเจ้าหญิงเฉลิม กุญชร (พ.ศ. 2399 – 15 พฤษภาคม พ.ศ. 2465; พระราชทานเพลิง ณ วัดสระเกศ เมื่อวันที่ 26 มีนาคม พ.ศ. 2466)
หม่อมเจ้าหญิง(ไม่ปรากฏพระนาม; ประสูติ 3 มีนาคม พ.ศ. 2400)
หม่อมเจ้าศรีโสภณ กุญชร (ประสูติ พ.ศ. 2400)
หม่อมเจ้าจุ้ย กุญชร
หม่อมเจ้าสวัสดิ (สิ้นชีพิตักษัย พ.ศ. 2425)
หม่อมเจ้าจิต กุญชร
== พระเกียรติยศ ==
=== พระอิสริยยศ ===
หม่อมเจ้ากุญชร (18 เมษายน พ.ศ. 2341 - พ.ศ. 2349)
พระเจ้าหลานเธอ พระองค์เจ้ากุญชร (พ.ศ. 2349 - 7 กันยายน พ.ศ. 2352)
พระเจ้าลูกยาเธอ พระองค์เจ้ากุญชร (7 กันยายน พ.ศ. 2352 - 21 กรกฎาคม พ.ศ. 2367)
พระเจ้าน้องยาเธอ พระองค์เจ้ากุญชร (21 กรกฎาคม พ.ศ. 2367)
พระเจ้าน้องยาเธอ กรมหมื่นพิทักษเทเวศร์ (พ.ศ. 2367 - 2 เมษายน พ.ศ. 2394)
พระเจ้าพี่ยาเธอ กรมหมื่นพิทักษเทเวศร์ (2 เมษายน พ.ศ. 2394 - 25 สิงหาคม พ.ศ. 2394)
พระเจ้าพี่ยาเธอ กรมพระพิทักษเทเวศร์ (25 สิงหาคม พ.ศ. 2394 - 16 เมษายน พ.ศ. 2406)
ภายหลังสิ้นพระชนม์
พระเจ้าบรมวงศ์เธอ กรมพระพิทักษเทเวศร์ (1 ตุลาคม พ.ศ. 2411)
== พงศาวลี ==
== อ้างอิง ==
พระราชโอรสในรัชกาลที่ 2
พระเจ้าบรมวงศ์เธอ ชั้น 2
พระองค์เจ้าชาย
กรมพระ
ราชสกุลกุญชร
บุคคลในประวัติศาสตร์กรุงรัตนโกสินทร์
แก๊งค์สี่ขา ข้ามป่ามาป่วนเมือง

แก๊งค์สี่ขา ข้ามป่ามาป่วนเมือง (Over the Hedge) เป็นภาพยนตร์คอมพิวเตอร์แอนิเมชันคอม ในปี ค.ศ. 2006 สร้างจากการ์ตูนในชื่อเดียวกันของยูไนเต็ดมีเดีย กำกับโดยทิม จอห์นสัน, คารีย์ เคิร์กแพทริก และสร้างโดยบอนนี อาร์โนลด์ ออกฉายในสหรัฐอเมริกาเมื่อวันที่ 19 พฤษภาคม ค.ศ. 2006 สร้างโดยสตูดิโอดรีมเวิร์กแอนิเมชัน จัดจำหน่ายผ่านพาราเมาต์พิกเจอส์
==นักแสดง==
===สัตว์===
===มนุษย์===
== ประเทศไทย นักแสดง ==
===ประเทศไทย ประกอบ===
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
*
ข้อมูลจากสยามโซน
ภาพยนตร์ที่ออกฉายในปี พ.ศ. 2549
ภาพยนตร์แอนิเมชัน
ภาพยนตร์แอนิเมชันพาราเมาต์พิกเจอส์
ภาพยนตร์อเมริกัน
ภาพยนตร์โดยดรีมเวิร์กส
ภาพยนตร์เกี่ยวกับสัตว์